proxectonos/corpus_dominio_legal_administrativo_tmp huggingface dataset:
06/04/2017 | Administración LocalMunicipal
Ribeira
Anuncio cobranza padrón IVTM 2017

Por Decreto da Alcaldía de data 14.03.2017, no Concello de Riveira vense de aprobar o padrón fiscal polo concepto de Imposto Vehículos Tracción Mecánica, correspondente ao exercicio 2017 De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. O prazo de ingreso en período voluntario comeza o día 15 de marzo e concluirá o 15 de maio, ambos os dous inclusive, do ano actual. Modalidades de Ingreso: 1. Pagamentos domiciliados: faranse efectivos mediante débito na conta bancaria sinalada polo interesado. O cargo será efectuado na primeira semana do mes de abril do período voluntario.2. Pagamentos non domiciliados: o cobro dos recibos non domiciliados realizarase mediante o envío dos recibos ós domicilios dos contribuíntes, que deberan aboalos exclusivamente nas entidades financeiras colaboradoras, segundo o horario de caixa de cada entidade, ou a través de Internet, no enlace Entidades colaboradoras de www.riveira.es, ou nos caixeiros das devanditas entidades que dispoñan do servizo de pago de recibos con código de barras Unha vez finalizado o período voluntario, iniciarase o período executivo, percibíndose as recargas do período executivo e, no seu caso, os intereses de demora, regulados no artigo 28 da Lei 58/2003, do 17 de decembro, Lei Xeral Tributaria. En Riveira, a 14 de marzo de 2017. O ALCALDE. Houssein Vecino Uñac
06/04/2017 | Administración LocalMunicipal
Outes
Anuncio de aprobación do padrón de saneamento e depuración de augas residuais do 1º semestre de 2017

A Xunta de Goberno Local deste Concello, en sesión de 3 de abril de 2017 aprobou o padrón de contribuíntes da taxa polo servizo de saneamento e depuración de augas residuais do 1º semestre de 2017, composto por un total de 2.926 recibos. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao Padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 5 de maio ata o 5 de xullo de 2017. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 3 de abril de 2017. a Alcaldesa, Asdo.: María Beatriz Molinos Vidal.
06/04/2017 | Administración LocalMunicipal
Miño
Aprobación inicial do orzamento municipal para o exercicio económico 2017

Aprobado inicialmente polo Pleno da Corporación, na sesión extraordinaria celebrada o día 27 de marzo de 2017, o Orzamento Xeral deste Concello para o exercicio económico de 2017, así como a documentación complementaria, en cumprimento do disposto no artigo 169.1 do Real Decreto Lexislativo 2/2004, do 5 de marzo, e disposicións concordantes, exponse ó público polo prazo de QUINCE DÍAS HÁBILES –que empezará a contarse dende o seguinte ó da inserción do presente edicto no Boletín Oficial da Provincia-, a fin de que durante o mesmo poidan formularse as reclamacións ou alegacións que se consideren pertinentes. O Orzamento Municipal considerarase definitivamente aprobado se durante o expresado prazo non se presentan reclamacións. Miño, 3 de abril de 2017 O alcalde Ricardo A. M. Sánchez Oroza
06/04/2017 | Administración LocalMunicipal
Ribeira
Publicidade da formalización do contrato de remodelación do campo de fútbol de Carreira

De conformidade co establecido no artigo 154.2 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, fanse públicas as seguintes formalizacións de contratos: Proxecto: REMODELACIÓN DO CAMPO DE FÚTBOL DE CARREIRA. Tipo de contrato: Contrato administrativo de obras. Financiamento: O investimento foi incluído no “Plan de Aforro e Investimento (PAI) 2016”, aprobado polo Pleno da Excma. Deputación Provincial da Coruña. Procedemento de licitación: Procedemento aberto con multiplicidade de criterios de adxudicación e con tramitación ordinaria. Órgano adxudicador: Xunta de Goberno Local (sesión da data 22 / 12 / 2016). Adxudicatario: Canarga, S. L. Prezo de adxudicación: 207.219,00 euros (Base: 171.255,37 euros; IVE 21%: 35.963,63 euros). Porcentaxe de control de calidade externo a financiar polo adxudicatario: 4 % (1 % obrigatorio + 3 % de incremento ofertado polo adxudicatario). Porcentaxe destinado a control de calidade interno a realizar pola propia empresa: 7% Prazo de execución: 4 meses. Data da formalización do contrato: 11 / 01 / 2017. Riveira, a 3 de abril de 2017. O Alcalde, Asdo./ Manuel Ruiz Rivas.
06/04/2017 | Administración LocalMunicipal
Laxe
Exposición pública padrón SAF decembro 2016

Exposición pública do padrón fiscal do prezo público do Servizo de Axuda no Fogar correspondente ao mes de decembro de 2016. En data 22 de febreiro de 2017 ditouse o Decreto da Alcaldía número 63/2017, efectuándose unha corrección de erros por medio de Decreto da Alcaldía número 137/2017, de 30 de marzo. O seu teor literal, unha vez efectuada a corrección de erros é o seguinte: <<“Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP nº 69 de 10/04/2014 Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 16/02/2017, polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de decembro de 2016. En uso das atribucións que me confire o artigo 21.1. f) da Lei 7/1985, de 2 de abril, Reguladora das bases de réxime local, esta alcaldía Resolve Primeiro.- Aprobar o padrón do prezo público polo servizo de axuda no fogar correspondente ao mes de decembro de 2016 que importa un total de mil oitocentos setenta e oito e trece cents (1.878,13 euros), que comprende un total de 39 recibos. Segundo.- Expoñer ao público o padrón aprobado, mediante a publicaciòn de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Terceiro.- Contra as liquidacións aprobadas, os interesados poderán interpor recurso preceptivo de reposición ante o Sr. Alcalde -Presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto.- O prazo de cobro en período voluntario será de 2 meses contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública.“>> Laxe, a 31 de marzo de 2017 O alcalde José Manuel Mouzo Castiñeira
06/04/2017 | Administración LocalMunicipal
Arteixo
Contratación, Bens e Patrimonio
Modificación da composición da mesa de contratación permanente

A Xunta de Goberno Local en sesión ordinaria de 29 de marzo de 2017, aprobou a MODIFICACIÓN DA COMPOSICIÓN DA MESA DE CONTRATACIÓN PERMANENTE, PARA OS POCEDEMENTOS DE CONTRATACIÓN DE COMPETENCIA PLENARIA, NOS QUE A XUNTA DE GOBERNO LOCAL ACTÚA COMO ÓRGANO DE CONTRATACIÓN POR DELEGACIÓN, de acordo co seguinte detalle: PRIMEIRO: Modificar o acordo adoptado pola Xunta de Goberno Local en sesión ordinaria de data 30 de decembro de 2016 sobre a composición da Mesa de Contratación Permanente para todos os procedementos de contratación de competencia plenaria nos que a Xunta de goberno Local actúa como órgano de contratación por delegación SEGUNDO.- Designar aos seguintes integrantes da MESA DE CONTRATACIÓN PERMANENTE para todos os procedementos de contratación de competencia plenaria nos que a Xunta de goberno Local actúa como órgano de contratación por delegación PRESIDENTE: - Titular: José Ramón Amado de la Fuente, Concelleiro de Obras e Servizos Municipais. - Suplente: José María Sánchez Novo, Concelleiro de Persoal e Réxime Interior. VOCAIS: - Titular: Secretaria Xeral do Concello de Arteixo. - Suplente: Dª. Elena Villafañe Verdejo, Letrada do Concello de Arteixo. - Titular: Interventora do Concello de Arteixo. - Suplente: D. Pablo Freijomil Ojea, técnico de xestión económica presupuestaria do Concello de Arteixo. - Titular: Dª. Celina Varela Suárez, Concelleira de Relacións coa Comunidade Educativa. - Suplente: Dª. Ana Bello Vázquez, Concelleira de Cultura e Festas. - Titular: Dª. Josefa Zas Suárez, Concelleira de Maiores, Centros e Actividades Sociais. - Suplente: Dª. Purificación Zas Rodríguez, Concelleira de Deportes. - Titular: Un funcionario de carreira ou persoal laboral fixo competente por razón da materia que sexa designado polo órgano de contratación. SECRETARIO: - Titular: D. Pablo Seoane Cancelo, Técnico de Administración Xeral do Departamento de Contratación - Suplentes: 1º Suplente: Dª Carmen del Río Rodriguez, Técnico de Administración Xeral 2º Suplente: Dª. Elena Villafañe Verdejo, Letrada do Concello de Arteixo. Arteixo 31 de marzo de 2017 Por delegación, Decreto nº: 1336/2015 Asdo.: José Ramón Amado de la Fuente CONCELLEIRO DE OBRAS E SERVIZOS MUNICIPAIS
06/04/2017 | Administración LocalMunicipal
Culleredo
Economía, Facenda e Réxime Interior
XVIII campaña mañas de campamento: campamentos que concilian 2017

1. Entidade adxudicadora: Datos xerais e datos para a obtención da información: A) organismo: Concello de Culleredo b) Dependencia que tramita o expediente: Servizo de economía e facenda c) Obtención da documentación e información: 1) Dependencia: Servizo de economía e facenda 2) Domicilio: Rúa do Concello, 12 3) Localidade e código postal: Culleredo - A Coruña- 15189 4) Teléfono: 981.677.777 5) Telefax: 981.677.646 6) Correo electrónico: contratacion@culleredo. es 7) Dirección de Internet do perfil do contratante: http://sedeelectronica.culleredo.es/8) Data límite de obtención de documentación e información: Ata a finalización do prazo de presentación de ofertas.2. Obxecto do contrato: a) Tipo: SERVIZOS b) Descrición: “XVIII mañás de campamento: campamentos que concilian 2017“ c) División por lotes e número de lotes: Vocabulario común de contratos: CPV: 923312105: Servizos de animación para nenos.3. Tramitación e procedemento: a) Tramitación: ORDINARIA b) Procedemento: ABERTO, con multiplicidade de criterios c) Criterios de adxudicación: Os establecidos na cláusula 14.3 do PCAP 4. Orzamento base de licitación: 93.060 € (84.600 € máis 10% de IVE) 5. Valor estimado do contrato: 93.060 € 6. Garantías exixidas: Definitiva (%): 5% Garantía complementaria: 5% do importe de adxudicación. Naqueles casos nos que a proposta da mesa de contratación sexa a oferta presentada polo licitador que presentase a oferta máis vantaxosa, unha vez xustificado o carácter desproporcionado ou anormal da oferta.7. Requisitos específicos do contratista: a) Clasificación (grupo, subgrupo e categoría) (no seu caso): Non se esixe b) Solvencia económica e financeira e solvencia técnica e profesional (no seu caso): A establecida na cláusula 7 do PCAP.8. Presentación de ofertas ou de solicitudes de participación: a) Data límite de presentación: 15 días naturais, a partir do seguinte á publicación deste anuncio b) Lugar de presentación: 1. Dependencia: Concello de Culleredo 2. Domicilio: Rúa do Concello, 12 3. Localidade e código postal: Culleredo ( A Coruña) 15189 9. Apertura de ofertas: Publicarase no perfil do contratante do Concello de Culleredo 10. Gastos de publicidade: 700 € 11. Lugar onde se poden obter copias do proxecto: http://sedeelectronica.culleredo.es/Culleredo, 03 de abril de 2017 A concelleira delegada de Réxime Interior, Patrimonio e Contratación Marta María Iglesias Becerra P. D. (Resolución do 19.06.2015, BOP núm.123 do 02.07.2015)
06/04/2017 | Administración LocalMunicipal
Ribeira
Publicidade da formalización do contrato da iluminación festiva do concello de Ribeira

De conformidade co establecido no artigo 154.2 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, fanse públicas as seguintes formalizacións de contratos: Obxecto: Iluminación festiva do Concello de Riveira. Tipo de contrato: Contrato administrativo de subministración. Financiamento: Municipal. Procedemento de licitación: Procedemento aberto con multiplicidade de criterios de adxudicación e con tramitación ordinaria. Órgano adxudicador: Xunta de Goberno Local (sesión da data 15 / 12 / 2016). Adxudicatario: Iluminaciones Artísticas Salnés, S. L. Prezo de adxudicación: 166.000,00 euros (Base: 137.190,08 euros; IVE 21%: 28.809,92 euros. Prazo de execución: 2 anos. Data da formalización do contrato: 15 / 12 / 2016. Riveira, a 3 de abril de 2017. O Alcalde, Asdo./ Manuel Ruiz Rivas.
06/04/2017 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Cesamento de persoal eventual da Deputación Provincial da Coruña

Pola dita resolución, o Presidente da Deputación Provincial da Coruña, de conformidade co disposto nos artigos 12 do Real Decreto Lexislativo 5/2015, do 30 de outubro, polo que se aproba o texto refundido da Lei do estatuto básico do empregado público; 30 e seguintes da Lei 2/2015, de 29 de abril, do emprego público de Galicia; 104 e 104 bis da Lei 7/1985, do 2 de abril, reguladora das bases do réxime local, así como o artigo 176 do RD Lexislativo 781/1986, do 18 de abril, polo que se aproba o texto refundido das disposicións vixentes do réxime local, RESOLVEU 1. Cesar á persoa que de seguido se indica no posto de persoal eventual que así mesmo se relaciona e con efectos á finalización da xornada que se sinala: 2. Publicar esta resolución no Boletín Oficial da Provincia. A Coruña, 3 de abril de 2017 O Presidente O Secretario Xeral PDFR 21179/2015 do 01/10/2015 O Deputado Antonio Leira Piñeiro José Luis Almau Supervía
06/04/2017 | Administración LocalMunicipal
Sada
Secretaría
Aprobación inicial da modificación número 1/2017 da relación de postos de traballo

O Pleno do Concello, en sesión celebrada o día 30 de marzo de 2017, aprobou inicialmente a modificación núm.1/2017 da Relación de Postos de Traballo consistente na eliminación do posto código núm.020009 denominado: Policía segunda actividade. O expediente exponse ao público polo prazo de vinte días hábiles, a contar desde o seguinte ao da inserción do presente anuncio no Boletín Oficial da Provincia, durante o cal as persoas interesadas poderán examinalo e presentar reclamacións que estimen oportunas. A modificación da Relación de Postos de Traballo considerarase definitivamente aprobada se durante o dito prazo non se presentan reclamacións, de acordo co disposto no art.202 da Lei 2/2015 do 29 de abril, do emprego público de Galicia, en caso contrario a modificación haberá de ser obxecto de aprobación definitiva logo da resolución das reclamacións, suxestións e alegacións presentadas. Sada, 3 de abril de 2017 O Alcalde Óscar Benito Portela Fernández
06/04/2017 | Administración LocalMunicipal
Frades
Decreto de delegación de función de Alcaldía en ausencia

Debido á ausencia do termo municipal por esta Alcaldía Presidencia dende o día 10 de abril ata o día 12 de abril de 2017, ambos incluídos, e debido tamén á ausencia do 1º e 2º Tenente de Alcalde, e de conformidade co disposto nos artigos 23.3 da Lei 7/1985, de 2 de abril, reguladora das bases do réxime Local e 44, 47 e 48 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, e 13 da Lei 30/1992 de réxime xurídico das administracións públicas e do procedemento administrativo común pola presente RESOLVO: PRIMEIRO.- Designar ó 3º Tenente de Alcalde D. Manuel Ferreiro Marzoa alcalde en funcións dende o día 10 de abril ata o 12 de abril de 2017, ambos incluídos. SEGUNDO.- A substitución no exercicio das miñas atribucións producirá efectos a partires do día 10 de abril de 2017 incluído, sen prexuizo da súa publicación no Boletín Oficial da Provincia, debendo dar conta ó Pleno na primeira sesión que éste celebre Frades, 31 de marzo de 2017 O Alcalde- Presidente Roberto Rey Martínez
06/04/2017 | Administración LocalMunicipal
Oroso
Aprobación inicial de orzamento e cadro de persoal 2017 do concello de Oroso

O Pleno do Concello en data 30 de marzo do presente ano procedeu á aprobación inicial do orzamento e cadro de persoal para o exercicio 2017. De conformidade co disposto no artigo 169.1 do TR 2/2004 da lei reguladora das facendas locais exponse o expediente ao público polo prazo de 15 días durante os cales os interesados poderán examina-lo expediente e interpoñer no seu caso as reclamacións baseadas en algúns dos motivos sinalados no artigo 170.2 da mesma lei. Transcorrido o devandito prazo sen interposición de reclamacións entenderase definitivamente aprobado. En Oroso a 31 de marzo de 2017 Alcalde-Presidente Manuel Mirás Franqueira
06/04/2017 | Administración LocalMunicipal
Oroso
Anuncio de licitación do contrato de servizos de actividades deportivas e de piscina de verán do concello de Oroso

1) Entidade adxudicadora: Datos xerais e datos para a obtención de información: a) Organismo. Concello de Oroso b) Dependencia que tramita o expediente. Secretaría c) Obtención de documentación e información: i) Dependencia. Intervención ii) Domicilio. Praza de Isaac Díaz Pardo,1 iii) Localidade e código postal. Oroso,15888 iv) Teléfono.981691478 v) Telefax.981691786 vi) Correo electrónico: ana. linares@oroso. es vii) Dirección de Internet do perfil do contratante.www.concellooroso.com viii) Data límite de obtención de documentación e información. Ata 2 días naturais antes da finalización do prazo para presentación de proposicións d) Número de expediente.2017/C004/000005 a) Tipo. Contrato de servizos b) Descrición. Servizos de actividades deportivas e de piscina de verán c) Lugar de execución/entrega: Concello de Oroso d) Prazo de execución e prórroga: Ver artigo 6 do prego de cláusulas administrativas particulares. a) Tramitación. Ordinaria b) Procedemento. Aberto con pluralidade de criterios de adxudicación. c) Criterios de adxudicación. Ver artigo 12 do prego de claúsulas administrativas.4) Presuposto base de licitación. Véxase artigo 7.2 do prego de claúsulas administrativas 5) Garantías esixidas. Definitiva (5%) do importe de adxudicación 6) Valor estimado: 168.460,14 euros 7) Requisitos específicos do contratista. Véxase cláusula 3 e 4 do prego, de cláusulas administrativas.8) Presentación de ofertas a) Data límite de presentación: 15 días naturais contados desde o día seguinte ao da publicación do último anuncio no BOP, perfil do contratante ou no DOG. b) Modalidade de presentación: Presencial ou por correo c) Lugar de presentación i) Dependencia. Rexistro xeral do Concello. ii) Domicilio. Praza de Isaac Díaz Pardo, 1 iii) Localidade e código postal: Oroso, 15888 d) Prazo durante o cal o licitador estará obrigado a manter a súa oferta.3 meses 9) Apertura de ofertas a) Dirección. Praza de Isaac Díaz Pardo, 1 b) Localidade e código postal. Oroso, 15888 10) Gastos de publicidade. Os gastos que xeren os anuncios cun máximo de 1000 euros. Oroso, 30 de marzo de 2017 O alcalde. Maria Ermelinda Cirlig Aballay
06/04/2017 | Administración LocalMunicipal
Cerceda
Secretaría
Aprobación provisional do regulamento de ficheiros de datos de carácter persoal do Concello de Cerceda.

En sesión de Concello Pleno, celebrada o día 30/3/2017, aprobouse provisionalmente o regulamento de ficheiros de datos de carácter persoal do Concello de Cerceda Sométese o expediente a información pública e audiencia ós interesados polo prazo de trinta días hábiles para a presentación de reclamacións e suxerencias, prazo que comenzará a partir do día seguinte ó da publicación do anuncio no BOP. Deberá publicarse, así mesmo, no Taboleiro de anuncios do Concello. No caso de que non se presentasen reclamacións ou suxerencias, entederase definitivamente adoptado o acordo ata entón provisional. Para a entrada en vigor deberá publicarse no Boletín Oficial da Provincia, íntegramente o texto definitivo da modificación e entrará en vigor trascurrido o prazo o prazo de quince días hábiles da recepción da comunicación do presente acordo polos órganos competentes da Administración Xeral do Estado e da Comunidade Autónoma. Cerceda,3 de abril de 2017. O Alcalde-José García Liñares.
06/04/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de contratación mediante procedemento aberto e cun único criterio de valoración das obras incluídas no Plan de Conservación de Vías Provinciais 2017

1º.- Entidade adxudicadora: datos xerais e datos para a obtención da información: a) Organismo: Excelentísima Deputación Provincial da Coruña b) Dependencia que tramita o expediente: Servizo de Patrimonio e Contratación c) Obtención de documentación e información: a. Entidade: Deputación Provincial da Coruña. Servizo de Patrimonio e Contratación b. Domicilio: c/ Avda Porto da Coruña, 5ª Planta, Servizo de Patrimonio e Contratación c. Localidade e código Postal: A Coruña, código postal 15003 d. Teléfono: 981 080 300 e. Telefax: 981 080 307 f. Correo electrónico: patrimonio. contratacion@dacoruna. gal g. Data límite de obtención de documentos e información: Ata as 13,00 horas do día anterior a aquel en que remate o prazo de presentación de proposicións 2º.- Obxecto do contrato: Contratación das obras incluídas no PLAN DE CONSERVACIÓN DE VÍAS PROVINCIAIS 2017 que a continuación se relacionan: GARANTÍA PROVISIONAL: NON SE ESIXE GARANTÍA DEFINITIVA: 5 POR CENTO DO PREZO DE ADXUDICACIÓN IVE EXLUÍDO 3º.- Tramitación e procedemento: a. Tramitación: ordinaria b. Procedemento: Aberto c. Criterios de Adxudicación: criterio único: prezo 4º.- Presentación de ofertas: a) Data límite de presentación: Dentro do prazo dos 26 días naturais, contados dende o seguinte ao da publicación do anuncio no BOP ou perfil de contratante, no horario de atención ao público do Rexistro Xeral. b) Documentación a presentar: A indicada na cláusula 12.1.2 (Documentación simplificada) do correspondente Prego de Cláusulas Administrativas c) Lugar de presentación: 1.- Rexistro Xeral da Diputación (Avda. Porto da Coruña, 2; 15003 A Coruña) 2.- Oficina de Correos Comunicación do envío por medio de oficina de correos: Domicilio da entidade contratante: Avda. Porto da Coruña, 3; 15003 A Coruña Nº de FAX da entidade contratante: 981080307 Correo electrónico de la entidad contratante: patrimonio. contratación@dacoruna. gal 5º.- Apertura de Ofertas: Publicarase no Perfil de Contratante 6º.- Control de Calidade: Esixible 7º.- Gastos de anuncios: Os gastos derivados da publicación de anuncios serán por conta do adxudicatario das obras 8º.- Revisión de prezos: Non procede A Coruña, a 5-4-2017 O PRESIDENTE O SECRETARIO, Asdo.: Valentín González Formoso Asdo.: José Luis Almau Supervía
06/04/2017 | Administración LocalMunicipal
Cabana de Bergantiños
Edicto de aprobación do padrón do servizo de axuda no fogar de xaneiro de 2017

En data 16 de marzo de 2017 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de xullo de 2014. Visto o informe da traballadora social do concello, dona Inga Martin Sierra Laaziz, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de xaneiro de 2017. Elaborados os padróns mensuais que conteñen as liquidacións da taxa pola prestación do servizo do SAF no mes de xaneiro 2017, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de xaneiro de 2017. O padrón correspondente ao mes de xaneiro consta de 48 contribuíntes (14 de libre concurrencia e 34 de dependencia) e un importe total de 2.407,97 € (2.128,21 € usuarios de dependencia e 279,76 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a exixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 3 de abril de 2017 O Alcalde Asdo. José Muíño Domínguez
06/04/2017 | Administración LocalMunicipal
Oroso
Aprobación inicial da modificación da relación de postos de traballo do concello de Oroso

O Pleno do Concello en data 30 de marzo do presente ano procedeu á aprobación inicial da modificación da Relación de Postos de Traballo do concello. De conformidade co previsto no artigo 202 da Lei 2/2015, do 29 de abril, do emprego público de Galicia, exponse ao público polo prazo de 20 días hábiles, a fin de que durante o mesmo poidan formularse as reclamacións que se consideren oportunas. Transcorrido o devandito prazo sen interposición de reclamacións entenderase definitivamente aprobado. En Oroso a 31 de marzo de 2017 Alcalde-Presidente Manuel Mirás Franqueira
06/04/2017 | Administración LocalMunicipal
Laxe
Corrección de erros decreto Alcaldía número 64/2017 de 22 de febrero de 2017

Por resolución da alcaldía nº 64/2017 de data 22 de febreiro de 2017 aprobouse o padrón do servizo de axuda no fogar do mes de novembro de 2016, anunciando o teor literal desta resolución no Boletín Oficial da Provincia nº 44 de data 6 de marzo de 2017. Con posterioridade detectouse un erro de feito en dita resoluciòn, procedendo á súa corrección por resolución da alcaldía nº 139/2017, de data 30 de marzo de 2017. Ao abeiro do disposto no apartado segundo da resolución da alcaldía nº 139/2017, de 30 de marzo de 2017, de corrección de errores, procede a publicarse o seu teor literal no Boletín Oficial da Provincia: <<”Primeiro.-Corrixir o erro detectado na resolución antes mencionada que de seguido se indica: - Onde dí: “ […} Logo de ver a Ordenanza Fiscal número 25, reguladora do prezo público do servizo de axuda no fogar do Concello de Laxe, publicada no BOP nº 22 de 03/02/2010. […} “ - Debe dicir: “ […} Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP nº 69 de 10/04/2014. […} ” Segundo.- Que, tendo en conta que o teor literal da resolución nº 64/2017 de 22 de febreiro de 2017, foi publicado no BOP nº 44 de 6 de marzo de 2017, se remita ao Bolentín Oficial da Provincia esta corrección de erros para a súa publicación”.>> O que se fai público aos efectos que proceda. Laxe, a 31 de marzo de 2017 O alcalde José Manuel Mouzo Castiñeira
06/04/2017 | Administración LocalMunicipal
Vimianzo
Formalización de contrato denominado servizo de xestión do ximnasio municipal e campo de fútbol do concello de Vimianzo

De conformidade co disposto no artigo 154 do Texto Refundido da Lei de Contratos do Sector Público, faise pública a formalización do seguinte contrato administrativo formalizado polo Concello de Vimianzo: Vimianzo, 30 de marzo de 2017 O alcalde, Manuel Antelo Pazos
06/04/2017 | Administración LocalMunicipal
Carral
Aprobación inicial do orzamento xeral do concello de Carral para 2017

Logo de adoptar o Pleno, na súa sesión ordinaria realizada o 30 de marzo de 2017, o acordo de aprobación inicial do expediente do orzamento xeral do Concello de Carral para 2017, en cumprimento do establecido no artigo 169.1) do Real Decreto Lexislativo 2/2004, de 5 de marzo, polo que se aproba o Texto refundido da lei reguladora das facendas locais (TRLRFL en adiante), exponse este expediente ao público mediante un anuncio inserido no taboleiro de edictos do Concello, previo anuncio publicado no Boletín Oficial da Provincia da Coruña, polo prazo de quince días, durante os cales os/as interesados/as segundo o artigo 170.1 TRLRFL poderán examinalo e presentar reclamacións perante o Pleno polos motivos indicados no artigo 170.2 TRLRFL. O orzamento xeral do Concello para 2017 considerarase definitivamente aprobado se durante o devandito prazo non se tivesen presentado reclamacións; en caso contrario, o Pleno disporá do prazo dun mes para resolvelas. Carral, 31 de marzo de 2017 O ALCALDE José Luis Fernández Mouriño
06/04/2017 | Administración LocalMunicipal
Carballo
Aprobación de prezo público para o desenvolvemento da actuación formativa FORMACIP do Concello de Carballo

A Xunta de Goberno Local, en sesión ordinaria celebrada o día 27 de marzo de 2017, aprobou o prezo público para o desenvolvemento da actividade FormaCIP do Concello de Carballo, segundo o seguinte detalle: Publícase este acordo para o seu xeral coñecemento no boletín oficial da provincia segundo o disposto no artigo 59.6 a) da Lei 30/1992, de 26 de novembro de réxime xurídico das administracións públicas e do procedemento administrativo común, e entrará en vigor a partir do día seguinte ao da súa publicación. Carballo, 31 de marzo de 2017 Evencio Ferrero Rodríguez Alcalde de Carballo
06/04/2017 | Administración LocalMunicipal
A Capela
Aprobación definitiva expediente de modificación de créditos número 1/2017

Unha vez aprobado definitivamente o expediente de modificación de créditos número 1/2017, dentro do vixente orzamento municipal, por un importe de setenta mil euros (70.000,00€), consonte ao preceptuado e en cumprimento do disposto no artigo 177.2 en relación co 169.3 do Real decreto lexislativo 2/2004 do 5 de marzo polo que se aproba o texto refundido da Lei reguladora das facendas locais; faise público que despois de dito expediente, o resumo por capítulos do estado de gastos queda do seguinte xeito: A Capela, 3 de abril de 2017 O alcalde, Manuel Meizoso López
06/04/2017 | Administración LocalMunicipal
Cambre
Anuncio de aprobación provisional da modificación da ordenanza fiscal número 12 e da ordenanza fiscal número 13

De conformidade co establecido no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o Pleno da Corporación do Concello de Cambre, en sesión ordinaria do 30 de marzo do 2017, adoptou, entre outros, os seguintes acordos: Aprobar provisionalmente para o exercicio 2017 e seguintes a modificación do artigo 6º da ordenanza fiscal nº 12 reguladora da Taxa por Entrada de Vehículos a través das Beirarrúas e as Reservas de Vía Pública para Aparcamento, Carga e Descarga de Mercancías de calquera clase e o artigo 6º da ordenanza fiscal nº 13 reguladora da Taxa por Ocupacións do Subsolo, Solo e Voo da Vía Pública. A antedita modificación comezará a aplicarse a partir do día seguinte á publicación do anuncio no boletín oficial da provincia da súa aprobación definitiva, e manterase vixente ata a súa modificación ou derrogación expresa. Expoñer ao público no taboleiro de anuncios do Concello os citados acordos provisionais, así como o texto completo das ordenanzas fiscais modificadas durante o prazo de trinta días hábiles, contados dende o día seguinte ao da publicación do anuncio de exposición no Boletín Oficial da Provincia. Igualmente publicarase o anuncio de exposición nun diario dos de maior difusión da provincia. Durante o período de exposición pública das ordenanzas, os que teñan un interese directo, nos termos previstos no artigo 18 do Real decreto lexislativo 2/2004, poderán examinar os expedientes e presentar as reclamacións oportunas. Transcorrido o período de exposición pública sen presentar reclamacións, os acordos adoptados quedarán definitivamente aprobados. Publicar no Boletín Oficial da Provincia os acordos definitivos que, unha vez transcorrido o período de exposición pública proceda adoptar, así como o texto das ordenanzas modificadas. Cambre, 3 de abril de 2017 O alcalde Óscar A. García Patiño
06/04/2017 | Administración LocalMunicipal
Val do Dubra
Anuncio liquidación prezo público

Con data 30 de marzo de 2017, por Resolución da Alcaldía núm.135/2017, adoptouse o seguinte acordo relativo á realización da Festa da Empanada 2014: Primeiro.- Aprobar o seguinte prezo por entrada/persoa para a comida da Festa da Empanada de Val do Dubra 5,00 €/entrada/persoa. Segundo.- Publicar o presente acordo no BOP. Val do Dubra, 30 de marzo de 2017./ O alcalde,/ Rosa Maria Jesus Riedl Martin Ortega
06/04/2017 | Administración LocalMunicipal
Vedra
Secretaría-Intervención
Licitación obra de ampliación da rede de sumidoiros en Laraño e Galegos (PME 2016)

1) Entidade adxudicadora: datos xerais e obtención de información a) Organismo: Concello de Vedra b) Dependencia que tramita o expediente: Secretaría Xeral c) Obtención de documentación e información: Contratación. Avd. M. M. Evelyn Gabriela Zegri Morcillo, 1-15885 Vedra. Teléfono 981-814612. Fax: 981-503331. Correo electrónico: contratación@concellodevedra. com. Perfil do Contratante: www.concellodevedra.com 2) Obxecto do contrato: Obxecto: Ampliación da rede de sumidoiros en Laraño e Galegos Plan: PMA 2016 (Expediente: 2016000009420) Prazo de execución: 2 meses CPV: 45232410-9 (Obras de saneamiento) 3) Tramitación e procedemento Tramitación: Ordinaria Procedemento: aberto con multiplicidade de criterios de valoración, de acordo co prego-tipo de cláusulas administrativas particulares que rexen a contratación das obras incluídas en plans provinciais, aprobadas polo Pleno da Deputación con data 30/12/2015 (BOP num.3/16, do 7 de xaneiro) 4) Valor estimado do contrato: 37.038,69 euros 5) Orzamento base de licitación: 44.816,81 euros 6) Garantías esixidas Provisional: Non se esixe Definitiva: 5% do importe de adxudicación, excluído o IVE 7) Requisitos do contratista a) Clasificación: Non se esixe b) Solvencia económica, financeira e técnica: cláusula 12.1.1G) do prego de cláusulas administrativa 8) Presentación de ofertas A) Data límite de presentación: 26 días naturais a contar dende o día seguinte ao da publicación deste anuncio no BOP e no Perfil do Contratante ( www.concellodevedra.com ), en horario de 08:30 -14:00 horas B) Lugar de Presentación: No Rexistro Xeral do Concello de Vedra ou na Oficina de Correos C) Comunicación do envio por medio da Oficina de Correos: contratación@concellodevedra. com 9) Apertura das ofertas Entidade: Casa do Concello de Vedra Data e hora: No lugar, data e hora que se indique no Perfil do Contratante 10) Gastos de publicidade: Son por conta do adxudicatario os gastos de publicación do anuncio nun dos diarios de maior tirada da Comunidade Autónoma 11) O licitador-adxudicatario deberá presentar en Adif un aval polo importe establecido no cadro de características do contrato Vedra, 3 de abril de 2017 O ALCALDE Asdo. Carlos Martínez Carrillo
06/04/2017 | Administración LocalMunicipal
Teo
Emprazamento interesados P. O. 2/2017

Aos efectos de dar cumprimento ao solicitado polo Xulgado Contencioso-Administrativo nº 2 de Santiago de Compostela en relación ao recurso contencioso administrativo interposto por D. Joaquin Jose Guillen Garaboa, contra a Resolución da Alcaldía de data 19.10.17 pola que se desestima o recurso de reposición interposto contra a Resolución da Alcaldía de data 22.04.16 pola que ordenaba a demolición dun muro de contención, mediante Decreto da Alcaldía de 07/03/2012, resolveuse remitir o expediente administrativo a dito Xulgado, debendo notificarse o citado Decreto a cantos interesados aparezan nel, emprazándoos para que poidan comparecer e presentarse en autos, no prazo de nove días, segundo disposto artigo 49 da Lei 29/1998 do 13 de xullo, reguladora da Xurisdicción Contencioso-Administrativa. Intentada a notificación personal os días 27 de febreiro e 2 de marzo a D.ª Eva León Arceo e a D. Josue David Rodriguez Prat Kharchaf sen que fora posible, publícase o presente anuncio no Boletín Oficial da Provincia aos efectos de dar cumprimento ao ordenado polo Xulgado Contencioso-administrativo nº 2 de Santiago de Compostela na súa resolución de data 15 de febreiro de 2017 Teo, 31 de marzo de 2017 O alcalde, Rafael C. Sisto Edreira
06/04/2017 | Administración LocalMunicipal
Coristanco
Aprobación padrón IVTM 2017

A Xunta de Goberno Local deste Concello, en sesión celebrada o 30 de marzo de 2017, adoptou, entre outros, o acordo que segue: 5. PADRÓN IVTM EXERCICIO 2017 Primeiro.- Aprobar o Padrón do Imposto de vehículos de tracción mecánica para o exercicio de 2017 por un importe total de TRESCENTOS CINCUENTA E SEIS MIL VINTEDOUS EUROS E SETENTA E SEIS CÉNTIMOS (356.022,76 euros), composto por un total de 4.734 recibos. Segundo.- Que, por tratarse de tributos de cobro periódico por recibo, o presente acordo se expoña ao público mediante edicto que se publicará no B. O. P e no taboleiro de anuncios da Corporación. Esta exposición polo prazo de quince días, dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, Xeral Tributaria. Terceiro.- Fixa-lo período de cobro do presente padrón en período voluntario dendeo 5 de abril de 2017 e remate o 5 de xuño de 2017 Cuarto.- Notificar o presente acordó ao Servizo de Xestión e Recaudación municipal para que proceda a xestionar o seu cobro e dar conta do mesmoaosservizos económicos do Concello para a súa constancia e efectos. Coristanco, 31 de marzo de 2017 O Alcalde Asdo.: Amancio Lavandeira Suárez
07/04/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 4 de abril de 2017 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Teo (expediente IN407A 2016/2411-1).

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica Cambio de Sección Túnel Vilar Francos – Ponte Espiño, no concello de Teo (expediente IN407A 2016/2411-1), por resolución desta xefatura territorial, do 13 de xaneiro de 2017, a favor da entidade beneficiaria Unión Fenosa Distribución, S. A., con enderezo en Avenida de Arteixo 171 – 15007 da Coruña. Esta xefatura territorial acorda sinalar o día 8 de xuño de 2017 para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Teo, deducida da que se someteu a información pública no DOG, no BOP e no xornal La Voz de Galicia de datas 28.11.2016, 11.11.2016 e 05.12.2016, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 4 de abril de 2017 Isidoro Martínez Arca Xefe Territorial da Coruña
07/04/2017 | Administración LocalMunicipal
Ames
Aprobación inicial da modificación do Regulamento de organización e funcionamento da Emisora Municipal de frecuencia modulada “Ames Radio” do Concello de Ames

En sesión plenaria de 30 de marzo de 2017 prestouse aprobación inicial á modificación do Regulamento de organización e funcionamento da Emisora Municipal de frecuencia modulada “Ames Radio” do Concello de Ames. En cumprimento do acordo plenario de 30 de marzo, dito acordo de aprobación inicial sométese a exposición pública, mediante anuncio no Boletín Oficial da Provincia e no taboleiro de anuncios da sede electrónica do Concello, por prazo de 30 días hábiles, a efectos de exame e reclamacións. Para o suposto de non presentarse reclamacións, o acordo de aprobación inicial da modificación do Regulamento de organización e funcionamento da Emisora Municipal de frecuencia modulada “Ames Radio” do Concello de Ames., quedará elevado a definitivo de forma automática. Ames, 31 de marzo de 2017 O alcalde José M. Miñones Conde
07/04/2017 | Administración LocalMunicipal
Paderne
Delegación alcaldía

D. CÉSAR ONGO QUEIJO, ALCALDE PRESIDENTE DO CONCELLO DE PADERNE, Tendo previsto a miña ausencia do término municipal polos días 27, 28, 29, 30 e 31 de marzo de 2017, Tendo en conta o previsto no artigo 23.3. da Lei Reguladora das Bases de Réxime Local 7/1985 de 2 de abril, artigo 47, 44.1 e 44.2 do R. D. 2568/1986 de 28 de Novembro polo que se aproba o Regulamento de Organización, Funcionamento e Réxime Xurídico das Corporacións Locais, VEÑO EN DISPOR 1º Delegar no concelleiro D. RAFAEL CASTRO DEIVE as funcións propias e desempeño de atribucións do cargo de Alcalde durante os días 27,28,29,30 e 31 de marzo de 2017, 2º A presente Resolución deberá transcribirse no Libro de Resolucións de Alcaldía, e tendrá efectividade a partir do día 27 e ata o 31 de marzo de 2017.- Paderne, 27 de MARZO de 2017 O ALCALDE ASDO. César Longo Queijo
07/04/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.55234. Adecuación de parcelas. Concello de Cabanas

Transportes Rico Cabañas, S. L., solicita de Augas de Galicia por atoparse nas marxes do río Laraxe, a autorización de obras, no polígono 11, parcelas 952 e 953, no lugar de Laraxe, parroquia de Laraxe (San Mamede), Concello de Cabanas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.56234. As obras solicitadas consisten na execución do proxecto de:”Obras de adecuación da parela y actividad de depósito de materiales de construcción inertes y estacionamiento de maquinaria en parcela de suelo rústico de protección ordinaria de la empresa “transportes Rico Cabañas, S. L.” en Laraxe-Cabanas(A Coruña)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cabanas ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 28 de marzo de 2017 O xefe do servizo territorial Néstor Rodríguez Arias